open-index/open-wikipedia-markdown huggingface dataset:
Mareks Djaloga

**Mareks Djaloga** (, dzimis ) ir Slovākijas hokejists, spēlē aizsarga pozīcijā. Pašlaik (2024) Djaloga pārstāv Čehijas Ekstralīgas komandu *[[HC Kometa Brno]]*.

Iepriekš Djaloga ir spēlējis Slovākijas komandās *[[HKM Zvolen]]*, *[[HC 07 Detva]]*, *[[HK Orange 20]]* un *[[HK Spisska Nova Ves]]*, Čehijas Ekstralīgas komandās *[[HC Pardubice]]* un Prāgas "Sparta", KHL komandās Kazaņas "Ak Bars", Bratislavas "Slovan", Pekinas "Kunlun Red Star" un Rīgas "Dinamo", kā arī Zviedrijas hokeja līgas komandā *[[Mora IK]]*.

Slovākijas hokeja izlases sastāvā Djaloga ir piedalījies 2013., 2014., 2015., 2018., 2019.un 2021.Pasaules čempionātā, kā arī 2018. gada ziemas olimpiskajās spēlēs un 2022.gada ziemas olimpiskajās spēlēs.

## Ārējās saites
Hakasu valoda

**Hakasu valoda** (*хакас тілі*) ir tjurku saimes valoda, kura galvenokārt izplatīta Hakasijā, kas atrodas Sibīrijas dienvidrietumos. Kopējais hakasu valodas pratēju skaits tiek lēsts ap 43 tūkstošiem, kas ir aptuveni puse no visiem hakasiem (otra daļa galvenokārt runā krievu valodā).

## Ārējās saites
Kitahja

**Kitahja** (, ) ir pilsēta Turcijas rietumos, Kitahjas ila administratīvais centrs. 2020. gadā pilsētā dzīvoja 253 tūkstoši iedzīvotāju. Senās Grieķijas un Romas laikos pilsēta bija zināma ar nosaukumu **Kotjajona** un **Kotjaeuma**.

## Ārējās saites
Freds Ormēns

**Freds Ormēns** (, dzimis  Tjonvilā, Francijā) ir franču džeza mūziķis — saksofonists, multiinstrumentālists, aranžētājs, komponists un izpildītājs. Viņš ir latviešu-franču elektro-folk dueta Viņš un Viņa dalībnieks. Uz skatuves ar solo projektiem uzstājas ar pseidonīmu *Mister Goldhand*.

## Biogrāfija
Freds Ormēns sāka muzicēt Volmerāžleminas orķestrī, kurā apguva mūzikas teorijas zināšanas, klarnetes un saksofona spēli. Pēc sporta studiju uzsākšanas Mecas sporta koledžā handbola disciplīnā, viņš sešpadsmit gadu vecumā tomēr izvēlējās savu dzīvi saistīt ar mūziku. Pēc sociālo zinātņu bakalaura grāda ekonomikā viņš studējis klasisko saksofonu, pēc tam džeza saksofonu Mecas reģionālajā konservatorijā, kā arī muzikoloģiju, pedagoģiju un kora dziedāšanu Mecas Universitātē.

Savu muzikālo pieredzi viņš ir guvis gan kā mūzikas pedagogs, gan orķestra diriģents, gan saksofona pasniedzējs Didelanžas mūzikas skolā Luksemburgā. Viņš ir izveidojis sadarbību ar tādiem starptautiskiem mūziķiem kā Džamals Tomass, Kendija Dilfere, Deniss Paškēvičs, Laima Vaikule, Lerijs Greiems, uzstājies daudzos atzītos festivālos, piemēram, Petrodžeza festivālā Sanktpēterburgā, Saulkrastu džeza festivalā un *Blues'n Jazz Rallye* Luksemburgā. Šī sadarbība viņam ļauj izpausties visdažādos mūzikas stilos un žanros: pops, džezs, fanks, elektroniskā popmūzika un roks. 2006. gadā saksofonu kongresā Ļubļanā viņš iepazinās ar latviešu saksofonisti Ilzi Lejiņu — savu nākamo sievu, ar kuru kopā izveidoja duetu Viņš un Viņa.

## Atsauces

## Ārējās saites
* ''Fred Hormain'' Oficiālā mājaslapa
Globālais individuālā aktīva identifikators

**Globālais individuālā aktīva identifikators** (GIAI) ir daļa no GS1 standartu sistēmas. Tas ir vienkāršs rīks, kas paredzēts aktīvu identificēšanai pēc to veida un nepieciešamības gadījumā var unikāli identificēt aktīvus. “GS1 identifikācijas atslēga, ko izmanto atsevišķu aktīvu identificēšanai. Atslēgu veido GS1 uzņēmuma prefikss un individuālā aktīva atsauce."

GIAI ir viena no divām GS1 atslēgām, kas paredzēta aktīvu identifikācijai. GIAI izmanto pamatlīdzekļu identificēšanai, tas, piemēram, var būt dators, galds vai lidmašīnas sastāvdaļa. Tas dod iespēju katru aktīvu reģistrēt atsevišķi kā daļu no pamatlīdzekļu krājumu kontroles sistēmas, vienkāršāk izsakoties — jebkuru atsevišķu aktīvu uzņēmumā ar jebkādu vērtību, kas ir unikāli jāidentificē.

GIAI ir unikāla identifikācijas atslēga, kuru var globāli izmantot aktīvu identificēšanai. Detalizēta informācija par aktīvu tiek ierakstīta datu bāzē un GIAI ir atslēga, kas nodrošina saiti uz šo informāciju. To var attēlot ar GS1-128 svītrkodu, glabāt GS1 EPC etiķetē vai izmantot datu bāzē. GIAI uzdevums ir nodrošināt identifikācijas punktu, ko var izmantot ar konkrēto aktīvu saistītās datubāzē esošās informācijas izgūšanai.

## Ārējās saites

* Globālais individuālā aktīva identifikators GS1 vietnē

## Atsauces
Globālais dokumentu tipa identifikators

**Globālais dokumenta tipa identifikators** (GDTI) ir daļa no GS1 standartu sistēmas. Tas ir vienkāršs rīks, kas paredzēts dokumentu identificēšanai pēc to veida un nepieciešamības gadījumā var unikāli identificēt dokumentus.

Termins “dokuments” tiek plaši izmantots, lai aptvertu visus oficiālos vai privātos dokumentus, kas uzrādītājam piešķir tiesības (piemēram, īpašumtiesību apliecinājums) vai pienākumus (piemēram, paziņojums vai aicinājums uz militāro dienestu). Dokumenta izdevējs parasti ir atbildīgs par visu dokumentā ietverto informāciju — gan svītrkodā iekodēto, gan cilvēkiem saprotamā interpretācijā izteikto. Šādiem dokumentiem parasti ir nepieciešama dokumentam atbilstošas informācijas saglabāšana. Piemēri šāda veida dokumentiem, kuriem varētu būt piešķirts GDTI, ir nodokļu prasības, sūtījumu veidlapu apliecinājumi, apdrošināšanas polises, iekšējie rēķini utt. Uzņēmums dokumentam piešķir GDTI, ja ir svarīgi saglabāt dokumenta uzskaiti. GDTI nodrošina saiti uz datubāzi, kurā glabājas dokumenta “galvenā” kopija. GDTI var tikt iekodēts GS1-128 svītrkoda simbolā un uzdrukāts uz dokumenta identifikācijas vai detalizētas informācijas izgūšanas nolūkā.

## Ārējās saites

* Globālais dokumentu tipa identifikators GS1 vietnē
Ramons Unterzanders

**Ramons Unterzanders** (, dzimis ) ir Šveices hokejists, spēlē aizsarga pozīcijā. Pašlaik (2021) Unterzanders pārstāv Šveices Nacionālās līgas komandu *[[SC Bern]]*.

Iepriekš Unterzanders ir spēlējis citās Šveices komandās *[[HC Davos]]* un *[[EHC Biel]]*. Ar *HC Davos* komandu 2011. gadā un ar *SC Bern* komandu 2016., 2017., 2019. gadā kļuvis par Šveices čempionu.

Šveices hokeja izlases sastāvā piedalījies 2017. un 2018. gada Pasaules čempionātā, kā arī 2018. gada ziemas olimpiskajās spēlēs.

## Ārējās saites
Šons Volkers

**Šons Volkers** (, dzimis ) ir Kanādas hokejists, spēlē aizsarga pozīcijā. Pašlaik (2023) Volkers pārstāv NHL komandu Filadelfijas "Flyers".

Savu profesionālo karjeru sācis AHL komandā Ontārio "Reign". 2018. gadā noslēdzis līgumu ar NHL komandu Losandželosas "Kings". 2019. gadā piedalījies AHL zvaigžņu spēlē.

2023. gada 6. jūnijā "Kings" aizmainīja Vokeru uz Filadelfijas Flyers trīs komandu maiņas darījuma ietvaros, iesaistot arī Kolumbusas Blue Jackets.

## Atsauces

## Ārējās saites
Trojs Stečers

**Trojs Stečers** (, dzimis ) ir Kanādas hokejists, spēlē aizsarga pozīcijā. Pašlaik (2025) Stečers pārstāv NHL komandu Edmontonas "Oilers".

Iepriekš Stečers ir spēlējis AHL komandā Jūtikas "Comets", kā arī četras sezonas pavadījis Vankūveras "Canucks", divas sezonas spēlējis Arizonas "Coyotes" un vienu sezonu spēlēja Losandželosas "Kings".

2023. gada 3. martā Stečers no Arizonas kopā ar Niku Ričiju tika aizmainīts uz Kalgari Flames pret Konoru Makeju un Bretu Ričiju.

2024. gada 7. martā Stečers kopā ar 2027. gada NHL rafta septītās kārtas izvēli tika aizmainīts uz Edmontonas Oilers apmaiņā pret 2024. gada ceturtās kārtas drafta izvēli.

Pēc divu rezultatīvu piespēļu iegūšanas septiņās regulārās sezonas spēlēs, "Oilers" komanda noslēdza līgumu ar Štečeru uz diviem gadiem par summu 787 500 USD.

Kanādas hokeja izlases sastāvā piedalījies 2019. gada Pasaules čempionātā. 2021. gada Pasaules čempionātā, Rīgā ar Kanādas izlasi izcīnīja zelta medaļu.
## Atsauces

## Ārējās saites
1958. gada Pasaules čempionāts hokejā

**1958. gada Pasaules čempionāts hokejā** notika Oslo, Norvēģijā no 1958. gada 28. februāra līdz 9. martam. Tas bija 25. Pasaules čempionāts hokejā.

## Vietu sadalījums un statistika

### Vietu sadalījums

### Turnīra apbalvojumi
* **Labākie hokejisti:**
** Labākais vārtsargs:  Vladimīrs Nadrhals
** Labākais aizsargs:  Ivans Tregubovs
** Labākais uzbrucējs:  Čārlijs Bērnss

## Ārējās saites
* IIHF mājaslapa
Tožas

**Tožas** ir ciems Valmieras novada Kocēnu pagastā. Atrodas pagasta ziemeļrietumu daļā.
Apdzīvotā vieta atrodas pie autoceļa V215. Latvijas PSR laikā ciemā pastāvēja padomju saimniecība "Tožas" (01.10.1944—17.12.1968). thumb|left|Tožu saimniecības no putnu lidojuma (2020) thumb|left|Tožu ciema veikals (195?)

## Iedzīvotāju skaita izmaiņas
Esošajās robežās, pēc CSP un OSP datiem.

## Atsauces
Liepas (Kocēnu pagasts)

**Liepas** ir ciems Valmieras novada Kocēnu pagastā. Atrodas pagasta centrālajā daļā.

Apdzīvotā vieta atrodas pie autoceļa V193.

Pie ciema atradās Ainažu-Smiltenes dzelzceļa stacija Zilaiskalns.

## Atsauces
Rāvas

**Rāvas** ir ciems Valmieras novada Kocēnu pagastā. Atrodas pagasta rietumu daļā.

Apdzīvotā vieta atrodas pie autoceļa P11, Ziedenes upes krastā.

## Atsauces
Džastins Denforts

**Džastins Denforts** (, dzimis ) ir Kanādas hokejists, spēlē uzbrucēja pozīcijā. Pašlaik (2025) Denforts pārstāv NHL komandu Kolumbusas "Blue Jackets".

Iepriekš Denforts ir spēlējis AHL komandās Redingas "Royals", Bridžportas "Sound Tigers" un Ročesteras "Americans", Somijas hokeja līgas komandā Raumas "Lukko" un KHL komandā Podoļskas "Vitjaz".

Viņš izcīnīja zelta medaļu ar Kanādas izlasi 2021. gada IIHF pasaules čempionātā, kas norisinājās Rīgā.

## Atsauces

## Ārējās saites
Konors Brauns

**Konors Brauns** (, dzimis ) ir Kanādas hokejists, spēlē uzbrucēja pozīcijā. Pašlaik (2021) Brauns pārstāv NHL komandu Otavas "Senators". Braunu 2012. gada NHL draftā ar kopējo 156. numuru, 6. kārtā izvēlējās Toronto "Maple Leafs".

Savu profesionālo karjeru sācis 2014. gadā AHL komandā Toronto "Marlies", kur viņš nospēlēja divas sezonas. Vēlāk līdz 2019. gadam spēlējis Toronto "Maple Leafs". Kopš 2019. gada spēle Otavas "Senators".

## Ārējās saites
Baškims Fino

**Baškims Fino** (*Bashkim Fino*; dzimis 1962. gada 12. oktobrī, miris 2021. gada 29. martā) bija Albānijas politiķis. 1997. gadā viņš bija Albānijas 29. premjerministrs.

## Biogrāfija
Baškims Fino piedzima 1962. gada 12. oktobrī Ģirokastrā.
1986. gadā viņš absolvēja Tirānas Universitātes Ekonomikas fakultāti finanšu specialitātē. Viņš ir mācījies arī pašvaldību pārvaldību ASV, Itālijā, Grieķijā un Somijā.
Fino strādāja par ekonomistu Ģirokastrā. No 1992. līdz 1996. gadam viņš bija Ģirokastras pilsētas mērs.

1997. gada 11. martā valsts prezidents, Demokrātiskās partijas priekšsēdētājs Sali Beriša par premjerministru iecēla Baškimu Fino, opozīcijas Sociālistiskās partijas pārstāvi, lai viņš vadītu nacionālās vienotības valdību. Tas notika pēc tam, kad pēc vairāku finanšu piramīdu shēmu sabrukuma sākušies masu protesti paralizēja lielāko daļu valsts. Fino bija valdības vadītājs līdz 1997. gada vispārējām vēlēšanām, kurās sociālisti Fatosa Nano vadībā ieguva lielu vairākumu. Arī Fino tika ievēlēts parlamentā. Nano valdībā Fino pildīja premjerministra vietnieka amatu līdz 1998. gada 23. aprīlim.

1999. gada 28. novembrī Baškims Fino kļuva par vietējo pašvaldību ministru Ilira Metas valdībā. Viņš pildīja amatu līdz 2001. gada 6. septembrim, kad kļuva par nodarbinātības un tūrisma ministru. 2002. gada 29. janvārī Ilira Metas valdība atkāpās.
No 2002. gada 29. decembra līdz 2005. gada 1. septembrim Baškims Fino bija teritoriālās regulēšanas un tūrisma ministrs Fatosa Nano valdībā.
Fino bija Albānijas Sociālistiskās partijas Politiskās akadēmijas lektors.

Baškims Fino nomira 2021. gada 29. martā no koronavīrusa *[[COVID-19]]* slimības 58 gadu vecumā.

## Atsauces

|-

|-

|-

|-
G-Sync

***G-Sync*** ir patentēta adaptīvās sinhronizācijas tehnoloģija, kuru radīja Nvidia. Tā ir paredzēta galvenokārt lai novērstu ekrāna asarošanu bez papildus vai alternatīviem programmatūras risinājumiem kā vertikālā sinhronizācija. *G-Sync* neitralizē ekrāna asarošanu, atļaujot attēlošanas iekārtas atsvaidzināšanās ātrumam pielāgoties pēc grafiskās izvades iekārtas kadru ātruma, atšķirībā no ekrāniem bez *G-Sync*, kurus izmantojot grafiskās izvades iekārta pielāgojās ekrānam, potenciāli liekot ekrānam atsvaidzināties pirms kadrs tiek pilnībā attēlots uz ekrāna, radot ekrāna asarošanu vai arī attēlojot divus vai vairāk kadrus reizē. Lai attēlošanas iekārta varētu izmantot *G-Sync*, tajā ir jābūt uzstādītam patentētam *G-Sync* modulim.

## Fiziskās komponentes
*Nvidia* izveidoja speciālu sadursmju izvairīšanās sistēmu lai izvairītos no gadījuma, kad kadrs no grafiskās izvades iekārtas jau ir gatavs, kamēr ekrāns veido dublikātu (šāda situācija var radīt aizkavi vai "raustīšanos") — šajā gadījumā *G-Sync* modulis prognozē nākamo atsvaidzināšanās brīdi un gaida, kamēr nākamais kadrs tiek pabeigts.

Sistēmas prasības, lai izmantotu G-Sync:

Grafiskā karte:

Nvidia GeForce GTX 650 Ti Boost grafiskā karte vai jaunāka. (G-Sync, G-Sync Ultimate)
Grafiskajai kartei ir jābūt video izvades ligzdai DisplayPort 1.2 vai jaunākai.

Grafiskās kartes dzinis:

R340.52 vai jaunāks.

Operētājsistēma:

Windows 7, 8, 8.1, un 10. Linux, FreeBSD, Solaris.

Monitors:

Monitoram ir jābūt G-Sync modulim, un monitoram ir jābūt pieslēgtam pie grafiskās kartes caur DisplayPort v1.2 vai jaunāku DisplayPort versiju.:
 
Ņemiet vērā: Dažiem monitori ar G-Sync adaptīvās sinhronizācijas funkcija pēc noklusējuma ir atslēgta. Pārliecinieties jūsu monitora lietošanas instrukcijā, ka adaptīvās sinhronizācijas tehnoloģija ir ieslēgta. Kā arī dažiem monitoriem var būt iespējots DisplayPort 1.1 versijas režīms, lai nodrošinātu atpakaļsavietojamību. Monitoram ir jābūt uzstādītam DisplayPort 1.2 versijas režīmā vai jaunākā, lai tas atbalstītu adaptīvo sinhronizāciju.

## Saraksts ar grafiskajām kartēm, kas atbalsta G-Sync

## G-Sync portatīvajiem datoriem
Nvidia ir paziņojusi, ka G-Sync būs pieejams arī portatīvo datoru ražotājiem, un ka portatīvajiem datoriem G-Sync modulis nebūs nepieciešams, jo grafiskā karte portatīvajos datoros ir pievienota tieši pie ekrāna.

## "Lielformāta" videospēļu ekrāni
CES 2018 konferences laikā Nvidia izziņoja līniju ar lielizmēra videospēļu monitoriem, kurus ražos HP, Asus un Acer — 65 collu izmērā, ar 4K izšķirtspēju, HDR funkcionalitāti un arī G-Sync. G-Sync moduļu klātbūtne šajos monitoros padara šīs līnijas monitorus par pirmajiem TV izmēra ekrāniem ar mainīgu atsvaidzināšanās ātrumu.

## Apskatīt arī
* Mainīgs atsvaidzināšanās ātrums
* FreeSync
* Atsvaidzināšanās ātrums

## Atsauces

## Ārējās saites
* Nvidia G-Sync pārskats
VoLTE

thumb|''iPhone'' viedtālrunis ''VoLTE'' zvana laikā
***VoLTE*** () ir ātrgaitas bezvadu sakaru standarts mobilajiem telefoniem un datu termināļiem, tai skaitā lietu interneta (IoT) ierīcēm un valkājamām ierīcēm. *VoLTE* ir līdz 3 reizēm lielāka datu kapacitāte nekā vecākajiem 3G standartiem un līdz 6 reizēm lielāka nekā 2G un GSM standartiem. Tas izmanto mazāku joslas platumu, jo *VoLTE* paketes galvene ir mazāka nekā standarta neoptimizētajos VoIP un LTE standartos. *VoLTE* zvanu tarifs parasti ir vienāds ar pārējo sakaru standartu zvanu tarifiem.

Lai būtu iespējams veikt *VoLTE* zvanu, iekārtai, tās programmaparatūrai un telekomunikāciju operatoram ir jāatbalsta *VoLTE* standarts zvana veicēja un zvana saņēmēja zonās.

## Vēsture
2012. gada augustā MetroPCS izlaida pasaulē pirmos pieejamos VoLTE komercionālos pakalpojumus, kas bija pieejami Dalasā, Teksasā, ASV. Šis pakalpojums tika izlaists kopā ar pirmo VoLTE telefonu, LG Connect 4G. 2014. gada maijā Singtel izlaida komercionāli pieejamu VoLTE servisu Singapūrā, kas bija pieejams tikai Samsung Galaxy Note 3, taču tas ar laiku tika paplašināts. 2014. gada Jūnijā KT korporācija demonstrēja pasaulē pirmo starptautisko savienojumu pakalpojumu, kas ir balstīts uz VoLTE. Dienvidkorejas operators izveidoja partnerattiecības ar China Mobile, lai radītu starptautisku VoLTE pakalpojumu.

2014. gada novembrī Verizon un AT&T izziņoja, ka tās iespējo VoLTE-to-VoLTE savienojumus starp saviem klientiem. VoLTE savienojamība starp Verizon un AT&T klientiem sākās 2015. gadā. Pārbaudes un tīkla izveide tika paveikta, abām komānijām izmantojot trešo pušu tīklus — šajā gadījumā Alcatel-Lucent mobilo sakaru tīklu. Tika izziņots, ka tīkla izveide tika pabeigta 2017. gadā.

2015. gada 11. jūlijā Kambodžas operators SEATEL Cambodia izziņoja pasaulē pirmo komercionāli pieejamo VoLTE servisu bez 2G un 3G tīklu atbalsta.

2019. gada februārī 253 telekomunikāciju operatori veica investīcijas VoLTE attīstībai 113 pasaules valstīs — atšķirībā no 137 operatoriem 65 valstīs 12 mēnešus iepriekš, pēc Global Mobile Suppliers Association datiem. 2019. gada augustā jau bija 262 operatori, kas attīstīja VoLTE 120 valstīs.

Līdz 2022. gada 31. decembrim Verizon plāno izbeigt savu 2G un 3G tīklu darbību, tā vietā koncentrējoties uz 4G LTE un 5G tīkliem. Klientiem ar ierīcēm bez 4G atbalsta būs jāiegādājās jaunas ierīces līdz atslēgšanas brīdim. Verizon pārtrauca aktivācijas procesus ierīcēm bez 4G atbalsta, un oriģināli Verizon bija plānojuši atslēgt savu 3G tīklu 2019. gadā, taču pagarināja atslēgšanas termiņu 3G tīklam divas reizes — pirmajā reizē termiņš tika pagarināts līdz 2020. gada 31. decembrim, un pēc tam — līdz 2022. gada 31. decembrim. Verizon Tīkla Inženierijas departamenta viceprezidents apgalvo, ka šis termiņš netiks pagarināts. Kompānija norādīja, ka termiņu pagarinājumi tika pielemti, lai samazinātu šīs darbības ietekmi uz saviem klientiem, kas joprojām izmanto 3G tīklu. 2021. gada martā mazāk nekā 1% Verizon klientu izmanto 3G tīklu, un liela daļa 3G ierīču kas joprojām tiek izmantotas ir integrētas ierīces, kā piemēram gudrās mājas aksesuāri un privātīpašumu drošības sistēmas.

## References
Brīnumi

**Brīnumi** ir ciems Valmieras novada Kocēnu pagastā. Atrodas pagasta austrumu daļā.

Apdzīvotā vieta atrodas nomaļus no valsts autoceļiem.

## Atsauces
Ķieģeļi (Kocēnu pagasts)

**Ķieģeļi** (**Ķieģeļmuiža**) ir ciems Valmieras novada Kocēnu pagastā. Atrodas pagasta dienvidu daļā.

Apdzīvotā vieta atrodas nomaļus no valsts autoceļiem, Lielā Anša krastā. Apdzīvotā vieta izveidojusies bijušās Ķieģeļu (*Kegeln*) muižas centrā.

## Atsauces
Florins Kicu

**Florins Vasile Kicu** (; [floˈrin vaˈsile ˈkɨt͡su]; dzimis 1972. gada 1. aprīlī) ir Rumānijas politiķis, bijušais Rumānijas premjerministrs (no 2020. gada decembra līdz 2021. gada oktobrim). No 2019. līdz 2020. gadam viņš bija valsts finanšu ministrs gan bijušā Nacionālās Liberālās partijas premjerministra Ludovika Orbana pirmajā, gan otrajā kabinetā.

## Personīgā dzīva
Florins Kicu dzimis Rimnikuvilčā, kaut arī uzaudzis Tuleikimpeni ciematā, Golešti komūnā, Vilčas žudecā. Viņš ir trešais Rumānijas premjerministrs no Rimnikuvilčas.

## Izglītība
1996. gadā absolvējis Grinela koledžu. 2001. gadā Kicu Aiovas štata Universitātē ieguva maģistra grādu ekonomikā un doktora grādu makroekonomikā un starptautiskajā ekonomikā.

## Agrīnā karjera
Pēc absolvēšanas Kicu strādāja par ekonomistu Jaunzēlandes Rezervju bankā (2001—2003) un Eiropas Investīciju bankā (2003—2005). Pēc tam viņš līdz 2011. gadam strādāja par investīciju baņķieri *[[ING Group]]* Rumānijas nodaļā.

## Politiskā karjera
2019. gadā Rumānijas parlamenta apvienotā budžeta un finanšu komiteja nevirzīja Kicu iecelšanu finanšu ministra amatā, lai gan tās balsojums nebija saistošs.

Pēc neuzticības balsojuma pret Orbana kabinetu, kas notika 5. februārī, 2020. gada 26. februārī prezidents Klauss Johaniss iecēla Kicu Rumānijas premjerministra amatā un lūdza viņu izveidot jaunu valdību. Tieši pirms balsojuma Kicu atkāpās par labu savam partijas līderim Ludovikam Orbanam. Sakarā ar COVID-19 pandēmijas sākumu galvenā opozīcijas partija — Sociāldemokrātiskā partija (PSD) vienojās par vēl vienu Orbana kabineta pilnvaru laiku līdz nākamajām vēlēšanām, kam būtu jānotiek tā paša gada decembrī. Līdz ar to Florins Kicu atguva finanšu ministra amatu.

Pēc 2020. gada 9. decembra Kicu bija Nacionālās liberālās partijas premjerministra kandidāts lai pēc Ludovika Orbana atkāpšanās 7. decembrī nomainītu valdības vadītāja vietas izpildītāju Nikolaju Čuki. Kicu kļuva par premjerministru 23. decembrī, izveidojot trīs partiju koalīcijas valdību. Viņa kabineta sastāvs tika kritizēts par to, ka tajā bija tikai viena ministre sieviete, un par Sorina Kimpjanu iecelšanu, kurš iepriekšējā ministra amatā bija ierosinājis tiesību aktu, kas aizsargātu tos, kuri ir pieķerti plaģiātā savā akadēmiskajā darbā".

2021. gada 5. oktobrī Kicu valdība neizturēja uzticības balsojumu parlamentā.

## Atsauces

## Ārējās saites

*
Pepperstone

***Pepperstone*** ir brokeris no Melburnas, kas specializējas piekļuves nodrošināšanā finanšu instrumentu tirgiem, tostarp *[[Forex]]*, indeksi, akcijas, izejmateriālu preces, kriptovalūtas un valūtas indeksi CFD.

## Vēsture
Uzņēmumu *Pepperstone* nodibināja *Owen Kerr* un *Joe Davenport* 2010. gadā.

2013. gadā Pepperstone palīdzēja Austrālijas vērtspapīru un investīciju komisijai un Austrālijas Federālajai policijai izmeklēt lielāko iekšējo tirdzniecības lietu Austrālijas vēsturē. Citā plašsaziņas līdzekļu ziņojumā tika apgalvots, ka vecākais darbinieks tika atlaists par informācijas izpaušanu regulatoram.

2016. gada martā Pepperstone paziņoja par lielākās sava biznesa daļas pārdošanas pabeigšanu uzņēmumam Champ Private Equity.

Pēc darījuma noslēgšanas Champ Private Equity pārdeva savu daļu Pepperstone pēc 2,5 gadiem. Uzņēmumu nopirka vecākā vadības komanda, kuru vadīja Tamas Szabo izpilddirektors un Champ Private Equity izpilddirektore.

## Pakalpojumi un ekspluatācija
Pepperstone sadarbojas ar starpbanku tīklu, izmantojot Equinix. Pepperstone izmanto dažādus trešo pušu rīkus un infrastruktūru valūtas tirdzniecībai, iekļaujot MetaTrader 4 un 5 un Zoho CRM. Tāpat kā daudzi MT4 brokeri, uzņēmums piedāvā MT4 procentuālā sadalījuma pārvaldības rīku (PAMM).

2012. gada augustā uzņēmums paziņoja par savas EDGE FX tirdzniecības platformas ieviešanas kā alternatīvu MT4 platformai.

Pepperstone piedāvā standarta konta veidu, kas ir koncentrēts uz nelielām summām, bet Razor kontu progresīvākiem tirgotājiem un tirgotājiem ar algoritmiskiem padomniekiem.

## Regulēšana un aizsardzība
Pepperstone ir pieejams 188 valstīs, izņemot ASV, Japānu, Koreju, Brazīliju, Irānu, Irāku, Sīriju.

Uzņēmumu regulē FCA UK, ASIC Australia, CySEC Cyprus, DFSA Dubai, CMA Kenya, SCB Bahamas un BaFin Germany.

## Atsauces
Selēne

**Selēne** (, ) sengrieķu mitoloģijā ir mēness dieviete. Selēnu dēvē arī par **Menu**. Viņa ir titānu Hiperiona un Teijas meita, viņas brāļi ir Hēlijs un Ēoss. Selēnei no sakara ar Zevu ir meita Pandija. Pastāv mīts, ka Selēnei ir 50 bērni no Endimiona. Šie 50 bērni simbolizē lunāro mēnešu skaitu starp antīkajām olimpiskajām spēlēm. Selēnei sengrieķu mitoloģijā ir veltīta pavasara ekvinokcijas diena. Mākslā Selēne tiek attēlota ar lāpu rokās un zirga vilktos ratos. Romiešu mitoloģijā viņas analogs ir Lūna.

## Ārējās saites
Brēmeles

**Brēmeles** bija ciems Valmieras novada Kocēnu pagastā. Atrodas pagasta austrumu daļā.

Apdzīvotā vieta atrodas pie autoceļa P18, Gaujas upes krastā.

## Atsauces
Tilgaļi

**Tilgaļi** ir ciems Valmieras novada Kocēnu pagastā. Atrodas pagasta centrālajā daļā.

Apdzīvotā vieta atrodas pie autoceļa V213.

## Atsauces
Anatoliešu valodas

thumbnail|upright=1.2|Anatoliešu valodu izplatība Anatolijā, mūsdienu Turcijas teritorijā
**Anatoliešu valodas** ir izmirusi indoeiropiešu valodu grupa, kuras bija izplatītas Anatolijā, mūsdienu Turcijas teritorijā. Pie šīm valodām piederēja hetu valoda, palaju valoda, luviešu valoda un līdiešu valoda. Tās pastāvēja no 3. tūkstošgades p.m.ē. līdz mūsu ēras pirmajiem gadsimtiem.

## Ārējās saites
2022. gada Bērnu Eirovīzijas dziesmu konkurss

**2022. gada Bērnu Eirovīzijas dziesmu konkurss** (; ) bija 20. ikgadējais Bērnu Eirovīzijas dziesmu konkurss. Tas notika Armēnijā, kas ieguva tiesības rīkot konkursu pēc Malenas uzvaras 2021. gada konkursā Parīzē, Francijā, ar dziesmu *[[Qami Qami]]*. Šī bija otrā reize konkursa vēsturē, kad to rīkoja Armēnija (iepriekšējā reize — 2011. gadā).

Par uzvarētāju kļuva Francijas pārstāvis Lissandro ar dziesmu *[[Oh maman!]]*.

## Norises vieta

Sākotnēji, pēc noteikumiem, Bērnu Eirovīzijas dziesmu konkursā iepriekšējo gadu uzvarētājiem netika dota automātiska iespēja rīkot nākamā gada konkursu. Taču, laika posmā no 2011. līdz 2017. gadam (ar izņēmumu 2012. un 2015. gadā) iepriekšējo gadu uzvarētājiem tika dota automātiska iespēja rīkot nākamā gada konkursu 2015. gadā, Itālija atteicās rīkot nākamā gada konkursu, pēc uzvaras 2014. gada konkursā. 2017. gada 15. oktobrī Eiropas Raidorganizāciju apvienība (EBU) izņēma no konkursa nolikuma noteikumu, ka iepriekšējo gadu uzvarētājiem ir automātiskā iespēja rīkot nākamā gada konkursu, tādā veidā atgriežoties pie sākotnējiem noteikumiem.

2021. gada 21. decembrī, EBU paziņoja, ka iepriekšējā konkursa uzvarētāji Armēnija rīkos 2022. gada konkursu.

2022. gada 17. februārī, Armēnijas valdības sēdes laikā, ministru prezidents Nikols Pašinjans paziņoja, ka konkurss tiks organizēts Karena Demirčana Sporta un Koncertu Kompleksā.

## Dalībvalstis
Dalību konkursam apstiprināja 16 valstis. 

## Skatīt arī
* Bērnu Eirovīzijas dziesmu konkurss
* 2022. gada Eirovīzijas dziesmu konkurss

## Atsauces

## Ārējās saites

*
Vildoga (stacija)

**Vildoga** bija pieturas punkts dzelzceļa līnijā Rīga—Lugaži starp Siguldas un Līgatnes stacijām. Tas atradās mūsdienu Cēsu novada teritorijā.

Vildogas pieturas punkts tika atklāts 1934. gadā. 1948. gadā pieturas punkts izzuda no vilcienu sarakstiem. 

## Ārējās saites
* Sievietes ar ziediem Vildogas stacijā (foto no Dzelzceļa muzeja krājuma)

## Atsauces
Do minors

**Do minors** ir minora tonalitāte, kuras pamatā ir nots do un kura sastāv no skaņām do, re, mi, fa, sol, la un si. Do minora paralēlā tonalitāte ir mi mažors, bet vienvārda tonalitāte – do mažors.

## Ārējās saites
Mi mažors

**Mi mažors** ir mažora tonalitāte, kuras pamatā ir nots mi un kura sastāv no skaņām mi, fa, sol, la, si, do un re. Mi mažora paralēlā tonalitāte ir do minors, bet vienvārda tonalitāte – mi minors.
Vienvārda tonalitātes

Mažora un minora tonalitātes, kurām ir vienāda tonika, sauc par **vienvārda tonalitātēm**. Piemēram, sol mažors un sol minors ir balstīti uz atšķirīgām skaņkārtām, bet abām tonalitātēm ir viena un tā pati tonika – sol; tātad sol minors tiek uzskatīts par sol mažora vienvārda tonalitāti. Līdzīgi izšķir arī mažora un minora tonalitātes, kam ir vienādas atslēgas zīmes, taču atšķirīgas tonikas – šādas tonalitātes dēvē par paralēlām tonalitātēm.

Mažora tonalitāti var pārveidot par attiecīgo vienvārda minoru, pazeminot tonalitātes trešo, sesto un septīto pakāpi. Līdzīgi, minora tonalitāti var pārveidot tās vienvārda mažorā, paaugstinot iepriekš minētās pakāpes.
Dveiras tornis

**Dveiras tornis** (; )  ir neliels sargtornis pie Dveiras līča, netālu no Sanlorensa ciema, Audešas salā Maltā. Tas tika pabeigts 1652. gadā, un tas ir viens no Laskarisa torņiem. Mūsdienās tas ir labā stāvoklī un ir pieejams publikai.

Tas ir viens no četriem Gozo palikušajiem piekrastes sargtorņiem, pārējie ir Šlendi (*Xlendi*) tornis, Mgaras Šini (*Mġarr ix-Xini*) tornis un Sopu (*Isopu*) tornis.

## Vēsture
Dveiras tornis tika uzcelts 1652. gadā lielmestra Džovanni Paolo Laskarisa laikā, un to finansēja Goco Universitāte. Tas ir viens no Laskarisa torņiem, un tā celtniecības nolūks bija, lai tas darbotos kā sargtornis un sargātu apkārtni no tuvojošajiem ienaidniekiem, it īpaši no pirātu izkāpšanas krastā. Šis tornis, tāpat kā citi torņi, ar uguni un dūmiem varēja sazināties ar tuvējiem aizsardzības nocietinājumiem attiecīgi naktī un dienā. Torņa ekspluatācijas izdevumi tika segti, ražojot sāli no sāls dīķiem pie tā. Astoņpadsmitajā gadsimtā tas bija aprīkots ar trim 6 mārciņu lielgabaliem. 1744. gadā lielmestrs Pinto aizliedza apmeklēt Sēņu klinti, jo tika uzskatīts, ka tur augošai sēnei ir ārstnieciskas spējas, un Dveiras tornis tika izmantots kā novērošanas punkts, lai neļautu nevienam kāpt uz salas.

Torni laika posmā no 1839. līdz 1873. gadam apkalpoja Maltas karaliskā aizsardzības artilērija. Tad tas tika pamests līdz 1914. gadam, kad uz to Pirmā pasaules kara laikā tika norīkots Karaļa Maltas pulks un Maltas karaliskā artilērija, un to vadīja rota Nr. 3 ar diviem, vēlāk četriem 12 mārciņu lielgabaliem. To atkal izmantoja Otrajā pasaules karā kā novērošanas posteni, un 1942. gadā tur izvietotie kapteinis Frenks Debono un Karmelo Zahra izglāba līcī avarējušo Karalisko Gaisa spēku pilotu.

Torni 1956. gadā iznomāja Džeraldam de Trafordam. Nākamajam nomniekam, nevalstiskajai organizācijai *Din l-Art Ħelwa*, tas tika nodots pilnīgas sabrukšanas stāvoklī.

## Mūsdienas
[thumb| Dveiras tornis ar [Azūra logs|Azūra logu fonā]]
Torni laika posmā no 1997. līdz 1999. gadam atjaunoja nevalstiskā organizācija *Din l-Art Ħelwa*. Tagad tas ir labā stāvoklī un ir pieejams sabiedrībai bez maksas.

## Populārajā kultūrā

* Dveiras tornis tika izmantots 1963. gada filmas *Treasure in Malta* un 1985. gada filmas *Les Loups entre eux* filmēšanā. 

## Atsauces

## Ārējās saites
Re mažors

**Re mažors** ir uz re nots balstīta mažora tonalitāte, kas sastāv no skaņām re, mi, fa, sol, la, si un do. Re mažora paralēlā tonalitāte ir si minors, bet vienvārda tonalitāte – re minors.
LaTeX

**LaTeX** (/lɑːtɛx/ vai /leɪtɛx/) ir programmatūra dokumentu sagatavošanai. Atšķirībā no teksta redaktoriem, kā *[[Microsoft Word]]*, *[[LibreOffice Writer]]* un ''Apple Pages'', kas izmanto formatētu tekstu un ir balstīti uz "What You See Is What You Get" metodes, rakstot *LaTeX*, lietotājs izmanto vienkāršu tekstu. Lietotājs izmanto marķēšanas komandu konvencijas, lai definētu dokumenta vispārējo struktūru, stilizētu tekstu (piemēram, treknrakstā vai kursīvā) un pievienotu citātus un savstarpējas atsauces.

*LaTeX* tiek plaši izmantots akadēmiskajā vidē zinātnisku dokumentu publicēšanai daudzās jomās, tostarp matemātikā, statistikā, datorzinātnēs, inženierzinātnēs, fizikā, ekonomikā, valodniecībā, kvantitatīvajā psiholoģijā, filozofijā un politoloģijā. *LaTeX* ir arī nozīmīga loma tādu grāmatu un rakstu sagatavošanā un publicēšanā, kas satur sarežģītus daudzvalodu materiālus, piemēram, sanskritu un grieķu valodu.

## "LaTeX" izrunāšana un pierakstīšana
thumb|100x100px| LaTeX logo, izveidots ar LaTeX <code>\LaTeX</code> komandu
Simboli “T”, “E” un “X” *LaTeX* nosaukumā ir grieķu alfabēta lielie burti tau, epsilon un chi, jo *LaTeX* pamatbāzes *[[TeX]]* nosaukums cēlies no  (“prasme”, “māksla”, “tehnika”). Šī iemesla dēļ *TeX* veidotājs Donalds Knuts veicina piekopt *TeX* izrunu kā /tɛx/.

## Atsauces
2021. gada Pasaules čempionāta hokejā izlašu sastāvi

Šajā lapā ir apkopoti visu **[[2021. gada Pasaules čempionāts hokejā|2021. gada Pasaules čempionāta hokejā]]** augstākās divīzijas **izlašu sastāvi**.

## A grupa

### 
* Galvenais treneris:  Mihails Zaharovs

Avots: IIHF

### 
* Galvenais treneris:  Filips Pešāns

Avots: IIHF

### 
* Galvenais trenerisː Heincs Ēlers

Avots: IIHF

### [[Krievijas hokeja izlase|KOK]]
* Galvenais treneris:  Valērijs Bragins

Avots: IIHF

### 
* Galvenais treneris:  Pīts Rasels

Avots: IIHF

### 
* Galvenais treneris:  Kreigs Remzijs

Avots: IIHF

### 
* Galvenais treneris:  Patriks Fišers

Avots: IIHF

### 
* Galvenais treneris:  Jūhans Garpenlēvs

Avots: IIHF

## B grupa

### 
* Galvenais treneris:  Džeks Kapjuano

Avots: IIHF

### 
* Galvenais treneris:  Gregs Airlends

Avots: IIHF

### 
* Galvenais treneris:  Žerārs Galāns

Avots: IIHF

### 
* Galvenais treneris:  Jurijs Mihailiss

Avots: IIHF

### 
* Galvenais treneris:  Bobs Hārtlijs

Avots: IIHF

### 
* Galvenais treneris:  Peters Tūresens

Avots: IIHF

### 
* Galvenais treneris:  Juka Jalonens

Avots: IIHF

### 
* Galvenais treneris:  Toni Sēderholms

Avots: IIHF

## Skatīt arī
* 2021. gada Pasaules čempionāts hokejā

## Ārējās saites
*
Globālais datu sinhronizācijas tīkls

**Globālais datu sinhronizācijas tīkls** (GDSN) ir uz internetu balstīts, savstarpēji savienotu datu pūlu tīkls. GDSN ļauj uzņēmumiem visā pasaulē ar saviem tirdzniecības partneriem apmainīties ar standartizētiem produktu pamatdatiem.

GDSN tiek izmantots kā augstas datu kvalitātes nodrošināšanas rīks, izmantojot ticamus datu avotus, reāllaika datu sinhronizāciju un datu formatēšanas standartizāciju.

GDSN darbojas, izmantojot publicēšanas—abonēšanas modeli starp diviem tirdzniecības partneriem, no kuriem katrs ir reģistrēts GDSN un tam piekļūst, izmantojot datu pūlu. GS1 Globālais reģistrs darbojas kā direktorijs, kas norāda uz datu pūlu, kurā atrodas dati, un sinhronizācijas atvieglošnai saskaņo abonēšanu ar reģistrāciju.

## Globālie identifikācijas numuri
Globālais vietas numurs (GLN) un Globālais tirdzniecības vienības numurs (GTVN) ir GDSN globālie identifikācijas numuri. GVN ir juridisko personu, tirdzniecības partneru un atrašanās vietu identifikators, savukārt GTVN ir tirdzniecības vienību identifikators.

## Datu pūli
Pašlaik ir 44 GDSN sertificēti datu pūli. Visi datu pūli piedāvā GDSN glabātuvi un sinhronizāciju, taču tie atšķiras pēc papildus pārvaldītās informācijas, atbalsta pakalpojumiem un cenu modeļiem.

## Atsauces
 

## Ārējās saites
* GDSN GS1 vietnē
Objektu nosaukumu serviss

**Objektu nosaukumu serviss** (**ONS**) ir mehānisms, kas izmanto Domēnu nosaukumu sistēmu (DNS), lai no Elektroniskā produkta koda (EPC) atrastu informāciju par produktu un ar to saistītiem pakalpojumiem. Tā ir EPC globālā tīkla sastāvdaļa .

## Sīkāka informācija
Objektu nosaukumu serviss (Object Name Service, ONS) ir automatizēts tīkla pakalpojums, kas ir līdzīgs domēna nosaukumu pakalpojumam (DNS), kas norāda datoriem uz vietnēm globālajā tīmeklī. Kad pieprasītājs nolasa RFID etiķeti, elektroniskais produkta kods tiek nodots starpprogrammatūrai, kas savukārt, dodas uz ONS vietējā tīklā vai internetā, lai atrastu, kur ir saglabāta informācija par produktu. ONS norāda starpprogrammatūrai uz serveri, kurā ir saglabāta datne par šo ražojumu. Starpprogrammatūra iegūst šo datni (pēc pienācīgas autentifikācijas), un datnē esošo informāciju par produktu var pārsūtīt uz uzņēmuma inventāra vai piegādes ķēdes lietojumprogrammām.

2004. gada janvārī *VeriSign* tika piešķirts līgums par ONS pakalpojuma darbību *EPCglobal* vārdā.

To publicē GS1. GS1 pašlaik atbalsta ONS pakalpojumu, izmantojot standarta versiju 1.0.1.

## Atsauces
 

## Ārējās saites

* Objektu nosaukumu serviss GS1 vietnē
* Objektu nosaukumu serviss 2.0.1
* EPCglobal Objektu nosaukumu serviss 1.0.1
Zema līmeņa nolasīšanas protokols

**LLRP** ir zema līmeņa nolasītāju protokola, ko ''EPCGlobal'' ratificēja 2007. gada aprīlī, akronīms. LLRP ir RFID protokols, kas paredzēts RFID nolasītāju tīkla saskarnes standartizācijai. Tas ir izstrādāts kā standarts izstrādātājiem vienotai programmatūras saskarnei ar dažādu ražotāju RFID lasītājiem.

## Ārējās saites

* Zema līmeņa nolasīšanas protokols (LLRP)

Lejupielādēt bibliotēkas LTK valoda C, CPP, Java,. NET, Perls

* https://sourceforge.net/projects/llrp-toolkit/
* LLRP.org
* Kas ir RFID starpprogrammatūra?
Ganu iela (Rīga)

**Ganu iela** ir Rīgas iela, Ziemeļu rajonā, Centra apkaimē (Klusajā Centrā). Ganu iela sākas krustojumā ar Dzirnavu ielu un beidzas krustojumā ar Lenču ielu. Ganu ielas garums ir 138 metri, tā klāta ar bruģa segumu. Ganu ielā ir pilsētas centram raksturīga blīva vairākstāvu vēsturisko namu apbūve, tostarp ēkas, kas ir arhitektūras pieminekļi.

Rīgas ielu sarakstos Ganu iela ir atrodama no 1885. gada ar pašreizējo nosaukumu (), kas saistīts ar atrašanos līdzās pilsētas ganībām (līdzīgi netālajam Ganību dambim).

## Ielu savienojumi
Ganu iela ir savienota ar šādām ielām:
* Dzirnavu iela (T veida krustojums)
* Lenču iela (L veida krustojums)

## Atsauces

## Skatīt arī
* Centrs
Hetu valoda

**Hetu valoda**, arī **nešītu valoda** (𒉈𒅆𒇷, *nešili*), ir anatoliešu valoda, kurā runāja heti, kas no 17. līdz 12. gadsimtam p.m.ē. dzīvoja bronzas laikmeta Anatolijā. Tā ir mirusi valoda, valoda izmira ap 10. gadsimtu p.m.ē. Ķīļu raksts tika izmantots kā hetu valodas rakstība.

## Ārējās saites
Jaroslavs Mosteckis

**Jaroslavs Mosteckis** (, dzimis  Zābržehā, miris ) bija čehu rakstnieks, zinātniskās fantastikas un fantāzijas žanra darbu autors.

## Biogrāfija
Jaroslavs Mosteckis dzīvoja Olomoucas apgabala Šumperkā, kur 1983. gadā pabeidza Mašīnbūves vidusskolu. Jaunībā interesējās par lakrosu, bija Morāvijas Lakrosa līgas vadības loceklis.

Viņš bija nozīmīga Šumperkas zinātniskās fantastikas fanu figūra (uzstājās fanu konferencēs, pēdējos gadus vadīja Karela Čapeka balvu pasniegšanu utt.). Viņu interesēja Čehijas vēsture, sākotnēji arī paleontoloģija un numismātika. Bija divreiz precējies un strādāja valsts pārvaldē.

Mostecka darbi regulāri publicēti žurnālā *Pevnost*. Viņš bija viens no nozīmīgākajiem mūsdienu zinātniskās fantastikas un fantāzijas autoriem. Kā viens no nedaudzajiem šī žanra autoriem viņš kļuva par Rakstnieku asociācijas (*Obec spisovatelů*) biedru.

2020. gada 13. decembrī mira pēc saslimšanas ar Covid-19.

## Literārā darbība
Publicējies kopš 90. gadu sākuma, vairākkārt ieguvis balvas par saviem stāstiem, rakstījis arī romānus. J. Mosteckis ir trīskārtējs Karela Čapeka balvas laureāts,

Viņa darbiem raksturīgs spraigs sižets, tipiskas ir straujas varoņu likteņu izmaiņas, traģisks nobeigums (daudzi varoņi iet bojā vai arī stāsts noslēdzas, kad tos neizbēgami gaida bojāeja).

Mostecka grāmatām raksturīgs filozofisks pasaules redzējums. Daži lasītāji ir kritizējuši viņa darbus kā neobjektīvus attieksmē pret sievietēm (izņemot dažus stāstus, lielākajā daļā no tiem nav iekļautI pozitīvi sieviešu varoņu tēli; lielākā daļa sieviešu iet bojā, bieži vien pēc ilgām ciešanām). Autors asi noraidījis šādu savu darbu raksturojumu. Otra raksturīgā iezīme, īpaši vēlākām grāmatām, ir spēcīga antiklerikāla attieksme, kas robežojas ar neslēptu naidu pret baznīcu un kristietību.

## Atsauces

## Ārējās saites
* Stručné heslo v publikaci ''Kdo je kdo v české a slovenské SF'' z r. 2000
* Rozhovory z r. 1997 a konce r. 2000, mj. o autorově názoru na náboženství a nespecifikovaných „osobních problémech“ na konci 90. let
* Stručné heslo v publikaci ''Kdo je kdo v české a slovenské SF'' z r. 2000
* Roziřující informace na serveru Scifiworld
* Soupis povídek vydaných v časopisu Ikarie do roku 2000
* Legie.info — autor Jaroslav Mostecký — informace, knihy, povídky
* Fotografie z let 2001  a 2004
Lindžo

[thumb|250x250px| Ikgadējais Lindžo koncerts 2005. gada 24. decembrī [Nova Pazova|Nova Pazovā .]]
thumb| Lindžo deja
thumb|Lijerica
**Lindžo** (; [lǐːndʑɔ]) ir populāra deja Dubrovnikā un tās reģionā, Horvātijā. Tā tiek dejota lijericas (vecs dienvidu dalmāciešu instruments ar trim stīgām) pavadījumā, ienākusi no Vidusjūras austrumiem 18. gadsimta beigās un 19. gadsimtā izplatījusies Adrijas jūras piekrastē.

Tagad to tiek plaši dejo Dubrovnikas piekrastes reģionā, Konavles pašvaldībā, Dubrovačko Primorje (Dubrovnikas rietumu krasts) Peļešacas pussalā un Mļetas un Lastovas salās, kā arī daļā Hercegovinas. Agrāk tā tika izpildīta tikai un vienīgi plēšu pavadījumā. Deju meistars spēlē sēdus, ar lijericu uz kreisā ceļgala, vienlaikus piesitot ar labo kāju, tādējādi dejotājiem diktējot ritmu. Tie pārvietojas lokā ap deju meistaru, kurš dod komandas (atskaņās, humoristiski un bieži ar divdomīgu nozīmi). Viņš arī izlemj, kurš ar kuru dejos, un diktē deju figūru maiņu, vienlaikus mudinot dejotājus sacensties improvizācijā.

2013. gadā deja tika ierakstīta Ginesa rekordu grāmatā pēc tam, kad Dubrovnikas galvenajā ielā *Stradun* 274 dejotāji izpildīja lindžo.

Lindžo tradīciju uztur dzīvu Dubrovnikas folkloras kopa "Lindžo".

## Vārda ''lindžo'' izcelsme
Agrāk deja saukta par Dubrovnikas lēciendeju (*Dubrovačka poskočica*).

Deja savu nosaukumu ieguvusi no kādreizējā leģendārā deju vadītāja Nikolas Lales, kas bija pazīstams kā Lindžo no Župa Dubrovačkas. Viņa pēcteči mūsdienās dzīvo Župā un joprojām pazīstami ar segvārdu Lindžo.

Viņa mazmazmazmazdēls Mario turpināja tradīciju Lindžo vadīšanā ar lijericas spēlēšanu.

## Atsauces

## Ārējās saites
Ziemeļu septiņgadu karš

**Ziemeļu septiņgadu karš** (, , 1563-1570) jeb **Pirmais [[Ziemeļu kari|Ziemeļu karš]]** vai **Trīs kroņu karš** () starp Zviedrijas un Dānijas-Norvēģijas karaļvalstīm. Dānijas pusē kaujās piedalījās Hanzas savienības Lībekas pilsētas un Polijas karaļa karaspēki. Tas noritēja Zviedrijas dienviddaļā un mūsdienu Igaunijā līdztekus Livonijas kara (1558—1583) norisēm, tādēļ reizēm tiek uzskatīts par daļu no tā. Karadarbības rezultātā 1563. gada beigās Dānijas karaļa brāļa Magnusa pārvaldē palika vienīgi Sāmsala, Dago sala (Hījumā) un Kurzemes bīskapija.

## Priekšvēsture
1523. gadā Zviedrija izstājās no Kalmāras ūnijas un kļuva par neatkarīgu karaļvalsti. 1561. gadā Zviedrija iekaroja Igauniju un izjauca Dānijas plānus atgūt kādreizējās Dāņu Igaunijas teritoriju. 1562. gada 7. augustā Krievijas cars Ivans IV Možaiskā noslēdza pret Zviedriju vērstu militāru savienību ar Dānijas karali, kurā Krievija atzina Dānijas tiesības uz īpašumiem Igaunijā, Sāmsalā un Kurzemē.

## Norise
1563. gada 30. maijā zviedri pie Bornholmas uzbruka dāņu kuģiem un Dānijas karalis pieteica karu Zviedrijas karalim. 1563. gada jūnijā militāru savienību ar Dāniju noslēdza Lībekas pilsēta, bet rudenī arī Polijas karalis Sigismunds II Augusts. 
1563. gada 7. augustā pēc desmit dienu aplenkuma zviedri ieņēma Hāpsalas, vēlāk arī Lihulas pili. Dānijas pārvaldē palika vienīgi Sāmsala, Dago sala un Kurzemes bīskapija.

1563. gada 4. septembrī dāņi ieņēma Elvsborgas (*Älvsborg*) cietoksni pie Gēteborgas. Cīņas notika ne tikai uz sauszemes, bet arī Baltijas jūrā. Pēc sākotnējiem zaudējumiem Zviedrijas flote 1565. gada beigās guva vairākas izšķirošas uzvaras pār Dānijas un Lībekas kara floti.

Dānijas princis Magnuss 1566.-1567. gadā veda sarunas ar Polijas un Lietuvas valdnieku Sigismundu II Augustu, lūdzot viņa māsas Annas roku un visu Livonijas hercogisti pūrā, tāpēc sarunas nevainagojās panākumiem.

Zviedrijas karaspēks 1567. gadā iebruka Norvēģijā. Pēc kļūšanas par Zviedrijas karali Juhans III sāka sarunas ar Dāniju, kas 1568. gada 18. novembrī beidzās ar Roskildes līgumu. Tomēr 1569. gadā Zviedrijas puse to pārtrauca un cīņas atsākās, bet 1570. gada 13. decembrī karojošās puses parakstīja Štetinas miera līgmumu.

Attēls:Hans Bohrdt - Sieg der Lübecker.jpeg|Jūras kauja starp Lībekas un Zviedrijas kuģiem pie Gotlandes Ziemeļu septiņgadu kara laikā 1564. gada 31. maijā
Attēls:4. 1561 Norden Estland accepterer SE's overherredømme.png|Dānijas-Norvēģijas (sarkanā krāsā) un un Zviedrijas (dzeltenā krāsā) teritorija Ziemeļu septiņgadu kara laikā
Jūhans Garpenlēvs

**Jūhans Šells Garpenlēvs** (; dzimis  Stokholmā) ir zviedru hokeja treneris un bijušais hokejists. Spēlējis malējā uzbrucēja pozīcijā, pārstāvējis vairākus Nacionālās hokeja līgas klubus, bijis Zviedrijas hokeja izlases dalībnieks. Kopš 2019. gada ir Zviedrijas izlases galvenais treneris.

## Karjera
Hokejista karjeru uzsāka dzimtās pilsētas Stokholmas klubā *Nacka HK*. 1986. gada NHL draftā viņu ar 85. kārtas numuru piektajā kārtā izvēlējās Detroitas "Red Wings". No 1986. līdz 1990. gadam pārstāvēja klubu *[[Djurgårdens IF]]*, trīs reizes izcīnot Zviedrijas čempiontitulu.

Nacionālajā hokeja līgā debitēja 1990.—1991. gada sezonā Detroitas "Red Wings" sastāvā. Pirmajā sezonā guva 40 rezultativitātes punktus. 1992. gadā tika aizmainīts uz Sanhosē "Sharks". 1993.—1994. gada sezonā spēlēja vienā maiņā ar Sergeju Makarovu un Igoru Larionovu. 1995. gada martā nonāca Floridas "Panthers". 1995.—1996. gada sezonā ar šo komandu iekļuva Stenlija kausa finālā, kur piekāpās Kolorādo "Avalanche". Nākamās trīs sezonās cieta no traumām, un viņam nekad vairs neizdevās atgriezties iepriekšējā līmenī. 1999. gadā NHL paplašināšanas draftā viņš kļuva par vienu no 26 hokejistiem, kurš pievienojās Atlantas "Thrashers". 2000. gadā atgriezās Zviedrijā, kur *Djurgårdens IF* rindās noslēdza profesionālā spēlētāja karjeru. 

Zviedrijas U-20 izlases sastāvā divreiz (1987, 1988) piedalījies Pasaules čempionātā junioriem. 1987. gadā izcīnīja bronzas medaļu. Trīs reizes pārstāvējis Zviedrijas izlasi Pasaules čempionātā. 1990. gadā izcīnīja sudraba medaļu, bet 1991. un 1992. gadā kļuva par pasaules čempionu. Izlases sastāvā piedalījies arī 1991. gada Kanādas kausā un 1996. gada Pasaules kausa izcīņā hokejā.

No 2002. līdz 2005. gadam bija *Djurgårdens IF* galvenā trenera asistents. Viņš bija arī Zviedrijas valstsvienības trenera palīgs 2004. gada Pasaules kausa izcīņā hokejā. No 2008. līdz 2010. gadam strādāja par Dalasas "Stars" skautu. 2011. un 2012. gada pasaules čempionātos bija Zviedrijas izlases ģenerālmenedžeris. 2016. gadā viņš kļuva par Zviedrijas izlases trenera asistentu. 2019. gadā tika iecelts par Zviedrijas izlases galveno treneri.

## Atsauces

## Ārējās saites
Nexans

***Nexans*** ir pasaules mēroga spēlētājs kabeļu pārvades līniju nozarē ar galveno mītni Parīze, Francija. Grupa darbojas četrās galvenajās darbības jomās: apbūve un teritorijas (ēka, vietējā infrastruktūra, pilsētas / viedie tīkli, e-mobilitāte), augstspriegums un projekti (jūras vēja parki, zemūdens starpsavienojumi, augstspriegums uz sauszemes), telekomunikācijas un teritorijas. dati (telekomunikāciju tīkli, datu pārraide, FTTX, LAN kabeļi, risinājumi paaugstināta mēroga datu centriem), rūpniecība un risinājumi (atjaunojamā enerģija, nafta un gāze, autoceļu, dzelzceļa, gaisa un jūras transports).

Uzņēmums ir ieinteresēts arī par "protokoliem", kas ļauj padarīt elektrotīklu komunikējošu (ātrgaitas) un saderīgu ar internetu 2.0, kā arī par viedo tīklu izstrādi, lai izveidotu "inteliģentus objektus" caur tīklu, to netraucē elektriskie transformatori.

## Atsauces

## Ārējās saites
* ''Nexans'' vietne
2010. gada Eiropas čempionāts cīņas sportā

**2010. gada (62.) [[Eiropas čempionāts cīņas sportā]]** notika no 2010. gada 13. līdz 18. aprīlim Azerbaidžānas galvaspilsētā Baku.

## Medaļu ieguvēji
### Brīvā cīņa, vīrieši

### Grieķu-romiešu cīņa, vīrieši

### Brīvā cīņa, sievietes

## Medaļu sadalījums starp valstīm

## Komandu vērtējums
Katrā svara kategorijā cīkstonis par izcīnīto 1. vietu komandai deva 10 punktus, 2. vietu — 9 punktus, 3. vietu — 8 punktus, ... , 10. vietu — 1 punktu.

## Latvijas cīkstoņu rezultāti

## Ārējās saites
*Official website
Izraēlas hokeja izlase

**Izraēlas hokeja izlase** ir komanda, kas pārstāv Izraēlu starptautiskajās hokeja spēlēs. 
2023. gadā tā bija iedalīta IIHF Pasaules čempionāta IIA divīzijā.

Šobrīd tā atrodas 31. vietā Starptautiskās hokeja federācijas rangā un spēlēs 2026. gada Pasaules čempionāta hokejā 2. divīzijas B grupā.

## Atsauces
Meksikas hokeja izlase

**Meksikas hokeja izlase** ir komanda, kas pārstāv Meksiku starptautiskajās hokeja spēlēs. 
2024. gadā tā bija iedalīta IIHF Pasaules čempionāta IIIA divīzijā.

Šobrīd tā atrodas 43. vietā Starptautiskās hokeja federācijas rangā un spēlēs 2026. gada Pasaules čempionāta hokejā 3. divīzijas A grupā.

## Atsauces
 

## Ārējās saites

* https://nationalteamsoficehockey.com/mexico/
1905. gada iela

**1905. gada iela** var būt

* iela valstspilsētās:
** 1905. gada iela — iela Jūrmalā,
** 1905. gada iela — iela Liepājā.

* iela novada pilsētās:
** 1905. gada iela — iela Aizkraukles novada Koknesē,
** 1905. gada iela — iela Kuldīgas novada Kuldīgā,
** 1905. gada iela — iela Talsu novada Talsos.

* iela novadu apdzīvotās vietās:
** 1905. gada iela — iela Talsu novada Dundagas pagasta Dundagā.

## Skatīt arī
* 1905. gada revolūcija Latvijā
Elaziga

**Elaziga** (, ) jeb **Harberda** (), agrāk zināma kā **Mamuretulaziza**, ir pilsēta Turcijas austrumos, Elazigas ila administratīvais centrs. 2018. gadā pilsētā dzīvoja 422 tūkstoši iedzīvotāju.

## Atsauces

## Ārējās saites